Na temelju odredbe članka 132. Zakona o gradnji („NN“, broj 153/13, 20/17, 39/19, 125/19) i odredbe članka 25. Statuta Grada Hvara («Službeni glasnik Grada Hvara», broj: 3/18, 10/18 i 2/21), po prethodno pribavljenom mišljenju Turističke zajednice Grada Hvara, Gradsko vijeće Grada Hvara, na sjednici, održanoj godine, d o n o s i

## O D L U K U

o privremenoj zabrani izvođenja građevinskih radova

**tijekom turističke sezone za 2022. g.**

* 1. **UVOD**

**Članak 1.**

Ovom Odlukom privremeno se zabranjuje izvođenje građevinskih radova za vrijeme turističke sezone na području Grada Hvara, odnosno određuju se vrste radova, područja, razdoblje kalendarske godine i vrijeme u kojem se privremeno zabranjuje izvođenje građevinskih radova, utvrđuju se opći uvjeti i razlozi zbog kojih se u pojedinim slučajevima mogu izvoditi građevinski radovi te provođenje nadzora.

* 1. PODRUČJA, RAZDOBLJA I VRIJEME PRIVREMENE ZABRANE IZVOĐENJA

**GRAĐEVINSKIH RADOVA**

**Članak 2.**

Područje za koje se privremeno zabranjuje izvođenje građevinskih radova je cijelo područje Grada Hvara.

Članak 3.

Zabrana se odnosi na razdoblje od 15. svibnja do 02. listopada.

Članak 4.

Zabrana se odnosi na dnevno vrijeme od 0 do 24 sata.

* 1. VRSTE GRAĐEVINA, ODNOSNO RADOVA KOJI SE NE SMIJU IZVODITI

**Članak 5.**

Privremeno se zabranjuje izvođenje zemljanih radova i radova na izgradnji konstrukcije građevine.

* 1. NADZOR NAD PROVEDBOM ODLUKE

Članak 6.

Nadzor nad provedbom ove Odluke provode komunalni redari Grada Hvara.

Članak 7.

U obavljanju nadzora komunalni redari postupaju sukladno odgovarajućim odredbama Zakona o građevinskoj inspekciji („Narodne novine“, br. 153/13) i Zakona o gradnji („Narodne novine“, br. 153/13, 20/17, 39/19, 125/19).

* 1. IZNIMNI SLUČAJEVI NA KOJE SE ODREDBE OVE ODLUKE NE ODNOSE

**Članak 8.**

Odredbe ove Odluke ne odnose se na:

1. građevine, odnosno radove za čije je građenje, odnosno izvođenje utvrđen interes Republike Hrvatske
2. uklanjanje građevina na temelju rješenja građevinske inspekcije ili odluke drugog tijela državne vlasti
3. građenje građevina, odnosno izvođenje radova u godini u kojoj je ova Odluka stupila na snagu

VI. PRIJELAZNE I ZAVRŠNE ODREDBE

Članak 9.

Danom stupanja na snagu ove Odluke prestaje važiti Odluka o privremenoj zabrani izvođenja građevinskih radova tijekom turističke sezone za 2021. g. („Službeni glasnik Grada Hvara“, broj 10/20 ).

Članak 10.

Ova Odluka stupa na snagu prvog dana od objave u „Službenom glasniku Grada Hvara“, a primjenjuje se od iduće kalendarske godine.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 363-01/21-01/152

URBROJ:

Hvar, godine

PREDSJEDNIK GRADSKOG VIJEĆA:

Fabijan Vučetić

Obrazloženje Odsjeka za komunalne djelatnosti, prostorno uređenje, graditeljstvo i zaštitu okoliša, europske fondove i javnu nabavu na prijedlog Odluke

Iako je se svake godine produžuje trajanje turističke sezone, smatramo kako je potrebno smanjiti period zabrane radove i to iz više razloga, a navest ćemo najvažnije:

Najizraženiji je problem iznalaženja izvođača radova za naše gradske projekte/kao i za privatne investicije/ jer je iz godine u godinu sve učestalija pojava propadanja postupaka javne nabave na koje se ne javi niti jedan potencijalni izvođač radova. Obrazloženje je da je otok sam po sebi udaljen i teško pristupačan, period izvođenja radova je prekratak i neisplativ, smještaj i prehranu radnika veoma je teško organizirati zbog kratkog predaha između turističkih sezona, što je ujedno preskupo, odnosno neisplativo.

Skoro jednaki problem je i sa „domaćim“ izvođačima koji sve više zatvaraju i mijenjaju djelatnost iz istih razloga koje smo gore naveli. Nekoliko zadnjih godina oni nas upozoravaju na probleme poslovanja koje su rezultat smanjene sezone radova u građevinarstvu u gradu Hvaru što rezultira smanjenju radne snage koja u građevini koja traje približno pet mjeseci ne vidi egzistenciju već je pronalazi u drugim zanimanjima.

Dakle izvođača imamo sve manje, domaće firme se zatvaraju, sve češće nam natječaji i nabave propadaju, a realizacija gradskih projekata, ako ih i kad ugovorimo, traju predugo. Bojimo se da ubrzo nećemo imati s kim raditi manje zahtjevne radove koji su nama najčešći i najučestaliji upravo zbog sve manjeg broja građevinskih firmi. Za kapitalne projekte uvijek će se naći izvođač.

Osim problema pronalaska izvođača, moramo spomenuti da je i dozvoljeni period izvođenja radova zimski period sa čestim višednevnim kišama, te se taj ionako prilično kratak period izvođenja radova svake godine skrati za još barem mjesec, dva, zbog vremenskih uvjeta.

Rezultat svega navedenog je prekratko vrijeme za izvršenje svih predviđenih radova prema programima izgradnje i održavanja, kao i radova na kapitalnim objektima.